
PËR HAPJEN E PROGRAMEVE TË STUDIMIT TË CIKLIT TË DYTË NË UNIVERSITETIN E TIRANËS  DHE PËR MIRATIMIN E KUOTAVE TË PRANIMIT E TË TARIFAVE TË SHKOLLIMIT NË KËTO PROGRAME
 
Në mbështetje të nenit 100 të Kushtetutës dhe të neneve 26, 34, 42 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
 
1. Hapjen në Fakultetin e Infermierisë, të Universitetit të Tiranës, të programeve të studimit të ciklit të dytë në:
a) “Infermieri”, në përfundim të të cilit lëshohet “Diplomë e nivelit të dytë”, DND, në këtë program.
b) “Teknik laboratori”, në përfundim të të cilit lëshohet “Diplomë e nivelit të dytë”, DND,  në këtë program.
c) “Fizioterapi”, në përfundim të të cilit lëshohet “Diplomë e nivelit të dytë”, DND, në këtë program;
ç) “Teknik imazherie”, në përfundim të të cilit lëshohet “Diplomë e nivelit të dytë”, DND,  në këtë program;
d) “Mami”, në përfundim të të cilit lëshohet “Diplomë e nivelit të dytë”, DND, në këtë program.
2. Programet e studimit të ciklit të dytë realizohen me 120 kredite dhe kohëzgjatja normale e tyre është dy vite akademike.
3. Këto programe studimi ta fillojnë veprimtarinë mësimore në vitin akademik 2009-2010.
4. Kuotat e pranimit në këto programe studimi, me kohë të plotë, në vitin akademik 2009-2010, të jenë, si më poshtë vijon:
a) Infermieri                                                                             		100;
b) Teknik laboratori                                                                    		25;
c) Fizioterapi                                                                             		25;
ç) Teknik imazherie                                                                    		25;
d) Mami                                                                                  		25.
5.  Kuota e pranimit, në këto programe studimi, për ata studentë, që i ndjekin këto programe si programe të dyta studimi të jetë, si më poshtë vijon:
a) Infermieri                                                                                		10;
b) Teknik laboratori                                                                       		3;
c) Fizioterapi                                                                                 		3.
6. Tarifa vjetore e shkollimit për studentët, që do të regjistrohen në këto programe studimi, për vitin akademik 2009-2010, të jetë, si më poshtë vijon:
a) Infermieri                                                                              	100 000 lekë;
b) Teknik laboratori                                                                   	100 000 lekë;
c) Fizioterapi                                                                            	100 000 lekë;
ç) Teknik imazherie                                                                   	100 000 lekë;  
d) Mami                                                                                  	100 000 lekë.
 
7. Tarifa vjetore e shkollimit për studentët, që i ndjekin këto programe, si programe të dyta studimi, të ciklit të dytë, për vitin akademik 2009-2010, të jetë, si më poshtë vijon:
a) Infermieri                                                                               	200 000 lekë;
b) Teknik laboratori                                                                     	200 000 lekë;
c) Fizioterapi                                                                              	200 000 lekë;
ç) Teknik imazherie                                                                    	200 000 lekë;
d) Mami                                                                                   	200 000 lekë.
8. Studenti i nënshtrohet vetëm një tarife vjetore shkollimi.
9. Efektet financiare, që rrjedhin nga zbatimi i këtij vendimi, të përballohen nga buxheti i miratuar për Universitetin  e Tiranës.
6. Ngarkohen Ministria e Arsimit dhe Shkencës dhe Universiteti i Tiranës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

